Eth baloard exterior qu’ei eth sòn miei respirable; es entorns les apertien e en eri an era sua escòla de vaquèrs; aquiu canten ingenuaments eth sòn repertòri de bastrusses cançons; aquiu estan, o mielhor dit, aquiu viuen luenh de tota guardada, jos eth doç solei de mai o de junh, ajulhadi ar entorn d’un clòt hèt ena tèrra, hèn as pèiretes, discutint per un sò, irresponsables, hujudi, deishadi d’anar, erosi; e quan vos ven, se’n bremben de qué an ua industria, de qué les manque guanhar-se era vida, e vos aufrissen en venda ua vielha cauceta de lan plia de sautareths o un manat de lilàs.